Tomori Kusunoki

ialah pelakon suara dan penyanyi wanita Jepun yang kini bergabung dengan agensi Sony Music Artists. Kusunoki membuat debut lakonan suaranya pada tahun 2017 dan pada tahun yang sama, beliau menyuarakan dalam peranan utama pertamanya Kirara sebagai Kirara Fantasia. Beliau juga telah menyuarakan dalam peranan utama dalam Märchen Mädchen, Love Live! Nijigasaki High School Idol Club, Sword Art Online Alternative Gun Gale Online dan Chainsaw Man. Pada tahun 2019, Kusunoki memenangi Anugerah Pelakon Baharu Terbaik dengan Manaka Iwami, Coco Hayashi, Rina Honnizumi, dan Kaede Hondo.

Biografi
Kusunoki dilahirkan di Tokyo pada 22 Disember 1999. Beliau mula berminat dalam hiburan pada usia awal;  apabila Beliau berumur tiga tahun, beliau mula mengambil pelajaran piano. Kusunoki juga merupakan ahli kumpulan brass sekolahnya semasa sejak zaman sekolah menengah rendahnya, dan ahli kelab muzik ringan sejak zaman tahun sekolah menengahnya. Beliau juga merupakan presiden majlis pelajar sekolah rendahnya.

Semasa tahun kedua di sekolah menengah, Kusunoki mula berminat dengan anime. Beliau sangat menyukai siri Kobato, dan penggambaran watak utama oleh Kana Hanazawa. Ini memberi inspirasi kepadanya untuk menjadi pelakon suara. Kusunoki memutuskan untuk mengambil bahagian dalam uji bakat yang diadakan oleh agensi Sony Music Artists. Kerana beliau merasakan sukar untuk lulus uji bakat lakonan suara melainkan beliau mempunyai lebih banyak pengalaman, beliau sebaliknya mengikuti uji bakat sebagai penyanyi. Kusunoki akhirnya menerima hadiah istimewa pada pertandingan itu.

Kusunoki membuat debutnya sebagai pelakon suara pada tahun 2017, menyuarakan peranan latar belakang dalam siri anime Eromanga Sensei. Pada Jun 2017, beliau dilakonkan dalam peranan utama pertamanya sebagai Kirara dalam permainan mudah alih Kirara Fantasia. Pada tahun 2018, beliau menyuarakan sebagai Hazuki Kagimura, protagonis siri anime Märchen Mädchen. Beliau menyuarakan peranan Llenn dalam siri anime Sword Art Online Alternative Gun Gale Online, yang mana beliau turut menyanyikan tema penamat berjudul "To see the future". Pada tahun yang sama, beliau juga menjadi sebahagian daripada projek campuran media Konami yang dipanggil BandMeshi♪ (バンめし♪), dengan beliau menyuarakan gitaris Yokaze Tsuyuri. Kemudian pada tahun itu, beliau menyuarakan sebagai Setsuna Yūki dalam francais multimedia Love Live!. Pada tahun 2019, beliau menyuarakan peranan Melida Angel dalam siri televisyen anime Assassins Pride; beliau juga membuat persembahan tema penamat siri itu berjudul .

Pada tahun 2020, Kusunoki membuat debutnya sebagai artis solo di bawah Sacra Music. EP pertamanya, "Hamidashimono", ialah tema penamat The Misfit of Demon King Academy.

Pada tahun 2021, Kusunoki disahkan menghidap gangguan kongenital yang menyebabkan beliau mempunyai kecenderungan untuk berasa sakit dan kebas ketika melakukan tarian dan aktiviti lasak lain yang melibatkan pergerakan besar. Oleh sebab itu, Kusunoki telah mengelak daripada sebarang aktiviti yang melibatkan pergerakan besar dalam kedua-dua aktiviti solonya dan sebarang persembahan yang disertainya.

Pada tahun 2022, ia telah disahkan bahawa Kusunoki telah didiagnosis dengan Sindrom Ehlers-Danlos. Laman rasmi Love Live! juga mengumumkan beliau akan bersara daripada menyuarakan Setsuna Yūki dan Nana Nakagawa pada 31 Mac 2023, kerana kesukaran beliau mengambil bahagian dalam persembahan pentas. Pada 25 Mac 2023, francais mengumumkan bahawa Coco Hayashi akan menggantikan peranan Setsuna mulai 1 April 2023.

 Rujukan 

 Pautan luar 
 Profil ejen rasmi 


Kategori:Kelahiran 1999
Kategori:Orang hidup
Kategori:Pelakon suara wanita Jepun
Kategori:Penyanyi wanita Jepun